CELEX: 52007PC0509
Language: bg
Date: 2007-09-11
Title: Предложение за директива на Европейския Парламент и Съвета за изменение на Директива 95/50/ЕО във връзка с изпълнителните правомощия, предоставени на Комисията

Важна правна забележка

|

52007PC0509

Предложение за директива на Европейския Парламент и Съвета за изменение на Директива 95/50/ЕО във връзка с изпълнителните правомощия, предоставени на Комисията  /* COM/2007/0509 окончателен - COD 2007/0184 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 11.9.2007COM(2007) 509 окончателен2007/0184 (COD)Адаптиране към процедурата по регулиране с контрол Предложение заДИРЕКТИВА НА ЕВРОПЕЙСКИЯ ПАРЛАМЕНТ И СЪВЕТАза изменение на Директива 95/50/ЕО във връзка с изпълнителните правомощия, предоставени на Комисията(представен о от Комисията)2007/0184 (COD)Адаптиране към процедурата по регулиране с контрол Предложение заДИРЕКТИВА НА ЕВРОПЕЙСКИЯ ПАРЛАМЕНТ И СЪВЕТАза изменение на Директива 95/50/ЕО във връзка с изпълнителните правомощия, предоставени на КомисиятаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПEЙСКИЯ СЪЮЗ,като взеха предвид Договора за създаване на Европейската общност и по-специално член 71 от него,като взеха предвид предложението на Комисията[1],като взеха предвид становището на Европейския икономически и социален комитет[2],като взеха предвид становището на Комитета на регионите[3],в съответствие с процедурата, предвидена в член 251 от Договора[4],като имат предвид, че:(1) Директива 95/50/ЕО от 6 октомври 1995 г. относно единните процедури за проверка на автомобилния превоз на опасни товари[5] предвижда определени мерки да бъдат приемани в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията[6].(2) Решение 1999/468/ЕО бе изменено с Решение 2006/512/ЕО, което въведе процедура по регулиране с контрол за мерки от общ характер, които имат за цел да изменят несъществени елементи от основен акт, приет съгласно процедурата, посочена в член 251 от Договора, включително като се премахнат някои от тези елементи или се добавят нови, несъществени елементи.(3) В съответствие със съвместната декларация на Европейския парламент, Съвета и Комисията[7] относно Решение 2006/512/ЕО, за да се прилага тази нова процедура към приетите съгласно посочената в член 251 от Договора процедура актове, които вече са в сила, последните следва да бъдат адаптирани към приложимите процедури.(4) По отношение на Директива 95/50/ЕО е целесъобразно да се оправомощи Комисията по-специално за адаптиране на приложенията от гледна точка на научния и технически напредък. Тъй като това са мерки от общ характер, предназначени за изменение на несъществени елементи от Директива 95/50/ЕО, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.(5) Следователно Директива 95/50/ЕО следва да бъде съответно изменена.(6) Тъй като измененията на Директива 95/50/ЕО, които следва да се направят по силата на настоящата директива, са корекции, отнасящи се единствено до процедурите на комитета, не е необходимо тяхното транспониране в националното законодателство от страна на държавите-членки. Следователно не е нужно да се предвиждат разпоредби с тази цел.ПРИЕХА НАСТОЯЩАТА ДИРЕКТИВА:Член 1Член 9а и член 9б от Директива 95/50/ЕО се заменят със следния текст:„Член 9аКомисията адаптира приложенията от гледна точка на научния и технически напредък в областите, които са обхванати от тази директива, и по-специално взема под внимание измененията в Директива 94/55/ЕО. Тези мерки, целящи изменение на несъществени елементи от същата директива, се приемат в съответствие с процедурата по регулиране с контрол, посочена в член 9б, параграф 2.Член 9б1. Комисията се подпомага от Комитет по транспорта на опасни товари, съставен по силата на член 9 от Директива 94/55/ЕО.2. При позоваване на този параграф се прилагат член 5а, параграфи 1 до 4 и член 7 от Решение 1999/468/EО при спазване на разпоредбите на член 8 от същото решение.“Член 2Настоящата директива влиза в сила на двадесетия ден след публикуването ѝ в Официалния вестник на Европейския съюз .Член 3Адресати на настоящата директива са държавите-членки.Съставено в Брюксел на [… ] година.За Европейския парламент: За Съвета:Председател Председател[…] […] [1] OВ C […], […] г., стр. […].[2] OВ C […], […] г., стр. […].[3] OВ C […], […] г., стр. […].[4] OВ C […], […] г., стр. […].[5] ОВ L 249, 17.10.1995 г., стр. 35. Директива, последно изменена с Директива 2004/112/ЕО на Комисията (ОВ L 367, 14.12.2004 г., стр. 23).[6] ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).[7] OВ C 255, 21.10.2006 г., стр. 1.